HEMRAJ คาดปี 58 รายได้สูงขึ้นเล็กน้อย ไม่รวมขายที่ดินเกาะล้าน-ตึก UM
HEMRAJ คาดปี 58 รายได้สูงขึ้นเล็กน้อย ไม่รวมขายที่ดินเกาะล้าน-ตึก UM
29 เม.ย. 2558

บริษัท เหมราชพัฒนาที่ดิน จำกัด (มหาชน) หรือ HEMRAJ เปิดเผยว่า บริษัทคาดว่าปี 58 จะทำรายได้สูงกว่าปีก่อนเล็กน้อย ไม่รวมการขายสินทรัพย์ที่ไม่ใช่ธุรกิจหลัก ซึ่งขณะนี้อยู่ระหว่างเจรจาขายอาคาร ยูเอ็ม ทาวเวอร์ และที่ดินบนเกาะล้าน เมืองพัทยา ที่คาดว่าจะได้ข้อสรุปภายในไตรมาส 2/58 โดยมีราคาประเมินรวมประมาณ 2.8-3 พันล้านบาท
ขณะที่บริษัทเตรียมงบลงทุน 2.5 พันล้านบาทในปีนี้เพื่อลงทุนพัฒนานิคมอุตสาหกรรมเพิ่มเติม รวมทั้งธุรกิจโรงไฟฟ้าและบริการสาธารณูปโภค แต่จะไม่เน้นการซื้อที่ดินใหม่ เพราะปัจจุบันมีที่ดินในมือมากกว่า 1.1 หมื่นไร่แล้ว